
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 3T/39/2023 8723010741 04. 11. 2025 Mgr. Svetlana Filipová ECLI:SK:OSPP:2025:8723010741.7
ROZSUDOK V MENE SLOVENSKEJ REPUBLIKY Okresný súd Poprad samosudcom Mgr. Svetlanou Filipovou na hlavnom pojednávaní konanom dňa 04. novembra 2025, t a k t o rozhodol: Obžalovaný A. B., narodený dňa XX.XX.XXXX v C., trvale bytom D. E., F. XXX/XX, G. C., H. I. J. K. H. G. D. B. –L., podľa § 285 písmeno f/ Trestného poriadku sa oslobodzuje spod obžaloby prokurátora Okresnej prokuratúry Poprad číslo 1Pv/347/23/7706-5 zo dňa 18.09.2023, ktorá bola doručená Okresnému súdu Poprad dňa 18.09.2023 a je vedená pod spisovou značkou 3T/39/2023, podľa ktorej mal obžalovaný najmenej dva mesiace v období dvoch rokov úmyselne si neplniť zákonnú povinnosť vyživovať iného, čím mal spáchať prečin zanedbania povinnej výživy podľa § 207 odsek 1 Trestného zákona, na tom skutkovom základe, že obžalovaný ako otec maloletého A. B., narodeného XX.XX.XXXX a A. B., narodeného XX.XX.XXXX, hoci mu vyživovacia povinnosť vyplýva priamo zo Zákona o rodine a Rozsudkom Okresného súdu Poprad pod spisovou značkou 14P/185/2017 zo dňa 26.05.2020, právoplatným dňa 08.06.2020, ktorým boli maloletý A. B. a maloletý A. B. zverení do osobnej starostlivosti matky A. B. a otec bol zaviazaný prispievať na výživu maloletého A. B. a maloletého A. B. sumou po 180,00 eur mesačne, spolu na obe maloleté deti vo výške 360,00 eur mesačne, počnúc dňom právoplatnosti rozsudku so splatnosťou vždy do 15.-teho dňa toho ktorého mesiaca vopred k rukám matky, si túto svoju vyživovaciu povinnosť úmyselne riadne a včas neplní v D. E., okres C., ani inde v období od 01.03.2023 doposiaľ, pričom nebol evidovaný ako uchádzač o zamestnanie na príslušnom úrade práce a je vlastníkom nehnuteľnosti, čím mu za uvedené obdobie vznikol dlh na výživnom pre matku detí A. B. vo výške 2.520,00 eur, pretože trestnosť činu zanikla podľa § 86 odsek 1 písmeno a/ Trestného zákona tým, že ku dňu 27.10.2025 bola uhradená celá suma zameškaného a splatného výživného a trestný či nemal trvalo nepriaznivé následky. Poučenie : Proti tomuto rozsudku je možné podať odvolanie do 15 dní odo dňa jeho oznámenia na Krajský súd v Prešove cestou tunajšieho súdu. Odvolanie má odkladný účinok. odôvodnenie:
Vzhľadom k tomu, že po vyhlásení rozsudku sa prokurátor, obžalovaný vzdali odvolania, súd vyhotovil zjednodušený písomný rozsudok, ktorý neobsahuje odôvodnenie. Poučenie: Proti tomuto rozsudku je možné podať odvolanie do 15 dní odo dňa jeho oznámenia na Krajský súd v Prešove cestou tunajšieho súdu. Odvolanie má odkladný účinok.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2025:8723010741.7 (dáta aktuálne k 10. 11. 2026). Záväzné je znenie zverejnené súdom.




